सड़क हादसे में युवक की मौत अज्ञात वाहन चालक पर केस
पड़तलगांव निवासी एक युवक की सड़क हादसे में मौत हो गई। पुलिस ने परिजनों की तहरीर पर अज्ञात वाहन चालक के खिलाफ मुकदमा दर्ज कर लिया है।
मृतक युवक के ताऊ धर्मपाल ने पुलिस को दी तहरीर में बताया कि उनका भतीजा राहुल(19) रविवार रात 9 बजे भोजावास से उनके पड़तल गांव की और दौड़ लगाकर वापस रहा था। वह भी उसके पीछे-पीछे पैदल घर रहे थे। रास्ते में अचानक पीछे से एक अज्ञात वाहन ने उनके भतीजे राहुल को टक्कर मार दी। घटना के बाद चालक वाहन सहित मौके से भाग निकला। उन्होंने आसपास के लोगों की मदद से राहुल को कनीना सामुदायिक स्वास्थ्य केंद्र में भर्ती कराया। जहां डॉक्टरों ने प्राथमिक उपचार के बाद गंभीर हालत में उसे हायर सेंटर रेफर कर दिया। इसके बाद राहुल को रेवाड़ी ले जाया गया। वहां से परिजन उसे उपचार के लिए दिल्ली के एक अस्पताल ले गए, जहां उसने दम तोड़ दिया।
bho_Deva hin_Deva hin_Deva